ddrg/super_eurlex huggingface dataset:
RÅDETS AFGØRELSE af 21. marts 1996 om indgåelse af aftalen mellem Det Europæiske Fællesskab og Republikken Moldova om handel med tekstilvarer (97/550/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Kommissionen har på Fællesskabets vegne ført forhandlinger om en aftale om handel med tekstilvarer med Republikken Moldova;

denne aftale bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Republikken Moldova om handel med tekstilvarer godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.

Artikel 3

Formanden for Rådet foretager på Det Europæiske Fællesskabs vegne den underretning, der er omhandlet i aftalens artikel 20.

Artikel 4

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 21. marts 1996.

På Rådets vegne

A. GAMBINO

Formand
RÅDETS AFGØRELSE af 24. juli 1997 om beskikkelse af et medlem af Det Økonomiske og Sociale Udvalg (97/532/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 194,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse 94/660/EF, Euratom af 26. september 1994 om beskikkelse af medlemmerne af Det Økonomiske og Sociale Udvalg for perioden fra den 21. september 1994 til den 20. september 1998 (1),

i betragtning af, at en plads som medlem af ovennævnte udvalg er blevet ledig, efter at Jean Pardon er afgået ved døden, hvilket Rådet blev underrettet om den 10. januar 1997,

under henvisning til den kandidatliste, som Belgiens regering forelagde den 22. maj 1997, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Guido Ravoet beskikkes som medlem af Det Økonomiske og Sociale Udvalg som efterfølger for Jean Pardon for den resterende del af dennes mandatperiode, dvs. indtil den 20. september 1998.

Udfærdiget i Bruxelles, den 24. juli 1997.

På Rådets vegne

M. FISCHBACH

Formand

(1) EFT nr. L 257 af 5. 10. 1994, s. 20.
KOMMISSIONENS BESLUTNING af 30. juli 1997 om beskyttelsesforanstaltninger over for fiskerivarer med oprindelse i Bangladesh (EØS-relevant tekst) (97/513/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, og

ud fra følgende betragtninger:

EF-kontrolbesøg i Bangladesh har vist, at der er alvorlige mangler ved infrastrukturen og hygiejnen i fiskerivirksomhederne, og at der ikke er nok garantier for, at myndighedernes kontrol er effektiv; fiskerivarer, der er produceret og forarbejdet i Bangladesh, udgør en potentiel høj risiko for folkesundheden;

det bør derfor ikke længere være tilladt at importere fiskerivarer fra Bangladesh;

denne beslutning tages op til fornyet behandling inden den 30. november 1997;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Denne beslutning gælder for fiskerivarer med oprindelse i Bangladesh.

Artikel 2

Medlemsstaterne forbyder import af fiskerivarer med oprindelse i Bangladesh.

Forsendelser, der har forladt Bangladesh inden denne beslutnings ikrafttræden, og som fremvises på EF-grænsekontrolstedet inden den 15. august 1997, underkastes dog et program for udtagning af prøver, der er repræsentativt for forsendelsen. Disse prøver undersøges med henblik på påvisning af skadelige mikroorganismer.

Artikel 3

Denne beslutning tages op til fornyet behandling inden den 30. november 1997.

Artikel 4

Medlemsstaterne ændrer de foranstaltninger, de anvender i samhandelen for at efterkomme denne beslutning. De underretter straks Kommissionen herom.

Artikel 5

Denne beslutning er rettet til medlemsstaterne.

Udfærdiget i Bruxelles, den 30. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 162 af 1. 7. 1996, s. 1.
RÅDETS AFGØRELSE af 24. juli 1997 om indgåelse af aftalen i form af brevveksling om foreløbig forlængelse af gyldigheden af den protokol, der er knyttet til aftalen mellem Det Europæiske Økonomiske Fællesskab og regeringen for Republikken Senegal om fiskeri ud for Senegals kyst, for perioden 2. oktober til 1. november 1996 (97/531/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43 sammenholdt med artikel 228, stk. 2, og stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

Fællesskabet og Republikken Senegal har indledt forhandlinger i henhold til artikel 17, stk. 2, i aftalen mellem Det Europæiske Økonomiske Fællesskab og Republikken Senegal om fiskeri ud for Senegals kyst (3), undertegnet den 15. juni 1979, med henblik på at fastlægge den ordning, som skal gælde efter den 1. oktober 1996, hvor den til aftalen knyttede protokol udløb;

de to parter aftalte den 27. september 1996 at forlænge gyldigheden af nævnte protokol for en midlertidig periode fra 2. oktober til 1. november 1996 i afventning af resultaterne af ovennævnte forhandlinger -

TRUFFET FØLGENDE AFGØRELSE:

Artikel 1

Aftalen i form af brevveksling om foreløbig forlængelse af gyldigheden af den protokol, der er knyttet til aftalen mellem Det Europæiske Økonomiske Fællesskab og regeringen for Republikken Senegal om fiskeri ud for Senegals kyst, for perioden 2. oktober til 1. november 1996 godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne aftalen i form af brevveksling med bindende virkning for Fællesskabet.

Udfærdiget i Bruxelles, den 24. juli 1997.

På Rådets vegne

M. FISCHBACH

Formand

(1) EFT nr. C 8 af 11. 1. 1997, s. 5.

(2) Udtalelse afgivet den 15. juli 1997 (endnu ikke offentliggjort i Tidende).

(3) EFT nr. L 226 af 29. 8. 1980, s. 17. Aftalen er ændret ved den aftale, der er godkendt ved afgørelse 82/531/EØF (EFT nr. L 234 af 9. 8. 1982, s. 9).
RÅDETS AFGØRELSE af 24. juli 1997 om udnævnelse af medlemmer af og suppleanter til Det Rådgivende Udvalg for Vandrende Arbejdstageres Sociale Sikring (97/C 241/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 51,

under henvisning til Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (1), særlig artikel 82,

under henvisning til de indstillinger, Rådet har fået forelagt af hver af medlemsstaternes regeringer, og

ud fra følgende betragtninger:

Rådet har ved afgørelse af 12. december 1994 (2) udnævnt medlemmerne af og suppleanterne til Det Rådgivende Udvalg for Vandrende Arbejdstageres Sociale Sikring for perioden fra den 12. december 1994 til den 11. december 1996;

Rådet har ved afgørelse af 22. maj 1995 (3) udnævnt de østrigske, finske og svenske medlemmer af og en britisk suppleant til dette udvalg for perioden indtil den 11. december 1996;

der skal udnævnes medlemmer af og suppleanter til Det Rådgivende Udvalg for Vandrende Arbejdstageres Sociale Sikring for en periode på to år -

TRUFFET FØLGENDE AFGØRELSE:

Artikel 1

Følgende udnævnes til medlemmer af og suppleanter til Det Rådgivende Udvalg for Vandrende Arbejdstageres Sociale Sikring for perioden fra 24. juli 1997 til 23. juli 1999:

I. REGERINGSREPRÆSENTANTER

a)

>TABELPOSITION>

b)

>TABELPOSITION>

II. ARBEJDSTAGERREPRÆSENTANTER

a)

>TABELPOSITION>

b)

>TABELPOSITION>

III. ARBEJDSGIVERREPRÆSENTANTER

a)

>TABELPOSITION>

b)

>TABELPOSITION>

Artikel 2

Afgørelsen offentliggøres til underretning i De Europæiske Fællesskabers Tidende.

Udfærdiget i Bruxelles, den 24. juli 1997.

På Rådets vegne

M. FISCHBACH

Formand

(1) EFT nr. L 149 af 5. 7. 1971, s. 2. Forordning senest ændret ved forordning (EØF) nr. 1945/93 (EFT nr. L 181 af 23. 7. 1993, s. 1).

(2) EFT nr. C 374 af 30. 12. 1994, s. 7.

(3) EFT nr. C 143 af 9. 6. 1995, s. 3.
RÅDETS AFGØRELSE af 21. maj 1997 om indgåelse af aftalen mellem Det Europæiske Fællesskab og Amerikas Forenede Stater om samarbejde og gensidig bistand i toldspørgsmål (97/541/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Den 5. april 1993 bemyndigede Rådet Kommissionen til på Fællesskabets vegne at føre forhandlinger vedrørende aftaler om toldsamarbejde med visse af Fællesskabets vigtigste handelspartnere;

aftalen mellem Det Europæiske Fællesskab og Amerikas Forenede Stater om samarbejde og gensidig bistand i toldspørgsmål bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Amerikas Forenede Stater om samarbejde og gensidig bistand i toldspørgsmål godkendes herved på Det Europæiske Fællesskabs vegne.

Teksten til aftalen er knyttet til denne afgørelse.

Artikel 2

Kommissionen repræsenterer, bistået af medlemsstaternes repræsentanter, Fællesskabet i Det Blandede Toldsamarbejdsudvalg, der er nedsat ved aftalens artikel 22.

Artikel 3

Formanden for Rådet bemyndiges til at udpege de personer, der er beføjet til at undertegne aftalen på Fællesskabets vegne.

Artikel 4

Formanden for Rådet giver på Fællesskabets vegne den underretning, der er omhandlet i aftalens artikel 23.

Artikel 5

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 21. maj 1997.

På Rådets vegne

M. PATIJN

Formand
RÅDETS AFGØRELSE af 24. juli 1997 om udskiftning af ordinære medlemmer af og suppleanter til Udvalget for Den Europæiske Socialfond (97/C 241/03)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (1), særlig artikel 28, stk. 3,

under henvisning til forslag fra Kommissionen, og

ud fra følgende betragtninger:

Rådet traf på forslag af Kommissionen den 23. oktober 1995 (2) afgørelse om udnævnelse af ordinære medlemmer af og suppleanter til Udvalget for Den Europæiske Socialfond for perioden indtil den 22. oktober 1998;

flere pladser som ordinære medlemmer er blevet ledige;

flere pladser som suppleanter er blevet ledige;

der er tale om kategorien regeringsrepræsentanter;

der er tale om kategorien arbejdsgiverrepræsentanter;

der er tale om kategorien arbejdstagerrepræsentanter;

der skal udnævnes ordinære medlemmer af og suppleanter til Udvalget for Den Europæiske Socialfond til besættelse af de pladser, der er blevet ledige -

TRUFFET FØLGENDE AFGØRELSE:

Artikel 1

Følgende udnævnes til ordinære medlemmer af og suppleanter til Udvalget For Den Europæiske Socialfond for den resterende del af mandatperioden, dvs. indtil den 22. oktober 1998:

>TABELPOSITION>

Artikel 2

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 24. juli 1997.

På Rådets vegne

M. FISCHBACH

Formand

(1) EFT nr. L 374 af 31. 12. 1988, s. 1. Forordningen er senest ændret ved forordning (EF) nr. 3193/94 (EFT nr. L 337 af 24. 12. 1994, s. 11).

(2) EFT nr. C 296 af 10. 11. 1995, s. 7.
KOMMISSIONENS BESLUTNING af 25. juli 1997 om ændring af beslutning 97/334/EF om beskyttelsesforanstaltninger over for visse fiskerivarer med oprindelse i Indien (EØS-relevant tekst) (97/590/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, og

ud fra følgende betragtninger:

Med vedtagelsen af beslutning 97/334/EF (3) traf Kommissionen foranstaltninger til sikring af, at potentielt sundhedsfarlige fiskerivarer fra Indien ikke kan komme ind i Fællesskabet;

disse foranstaltninger omfatter et krav om, at frosne rejer og blæksprutter fra Indien, der ønskes importeret til Fællesskabet, systematisk skal underkastes mikrobiologisk undersøgelse;

en sådan undersøgelse skal navnlig have til formål at påvise, om der forekommer salmonella og Vibrio cholerae og parahaemolyticus;

en revision af denne beslutning må afhænge af resultaterne af fællesskabskontrol på stedet og af resultaterne af medlemsstaternes undersøgelser ved import af produkter fra Indien;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 97/334/EØF foretages følgende ændringer:

1) Artikel 3 affattes således:

»Artikel 3

Medlemsstaterne underkaster ved anvendelse af hensigtsmæssige stikprøvekontrolplaner og metoder til påvisning alle sendinger af frosne eller kogte frosne krebsdyr og blæksprutter med oprindelse i Indien en mikrobiologisk undersøgelse for at sikre, at de pågældende varer ikke indebærer nogen risiko for menneskers sundhed. Undersøgelsen udføres navnlig med henblik på påvisning af forekomst af salmonella og Vibrio cholerae og parahaemolyticus.«

2) Artikel 4 affattes således:

»Artikel 4

Medlemsstaterne tillader kun, at de produkter, der er nævnt i artikel 3, importeres til deres område eller afsendes til en anden medlemsstat, hvis resultaterne af den krævede kontrol er tilfredsstillende.«

3) Artikel 6 affattes således:

»Artikel 6

Denne beslutning revideres inden den 30. november 1997 på grundlag af de indkomne oplysninger fra medlemsstaterne om resultaterne af de undersøgelser, der henvises til i artikel 3, og på grundlag af resultaterne af fællesskabskontrol på stedet.«

4) Der indsættes en ny artikel 7, som affattes således:

»Artikel 7

Denne beslutning er rettet til medlemsstaterne.«

Artikel 2

Denne beslutning er rettet til medlemsstaterne.

Udfærdiget i Bruxelles, den 25. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 162 af 1. 7. 1996, s. 1.

(3) EFT nr. L 139 af 30. 5. 1997, s. 44.
KOMMISSIONENS BESLUTNING af 28. juli 1997 om ændring af beslutning 96/743/EF om vedtagelse af specifikke foranstaltninger med henblik på midlertidigt at forbyde anvendelse af samlet kaution for visse eksterne fællesskabsforsendelser (EØS-relevant tekst) (97/583/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), senest ændret ved Europa-Parlamentets og Rådets forordning (EF) nr. 82/97 (2), særlig artikel 249,

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (3), senest ændret ved forordning (EF) nr. 89/97 (4), særlig artikel 362, og

ud fra følgende betragtninger:

I henhold til artikel 362 i forordning (EØF) nr. 2454/93 kan der efter anmodning fra en eller flere medlemsstater udstedes midlertidigt forbud mod at benytte samlet kaution for varer, der frembyder øget risiko for svig;

ved Kommissionens beslutning 96/743/EF af 9. december 1996 om vedtagelse af specifikke foranstaltninger med henblik på midlertidigt at forbyde anvendelse af samlet kaution for visse eksterne fællesskabsforsendelser (5) besluttede Kommissionen at forlænge det midlertidige forbud mod anvendelse af samlet kaution for ekstern fællesskabsforsendelse af cigaretter henhørende under HS-kode 2402 20, når den transporterede mængde overstiger 35 000 stk., og af visse varer, der er anført på listen i bilaget til den nævnte beslutning, fordi der var konstateret øget risiko for svig i forbindelse med forsendelse af sådanne varer;

de varer, der er omhandlet i nævnte beslutning, har været genstand for en ny undersøgelse, hvorved det har vist sig, at visse af disse varer, nærmere bestemt ost og ostemasse, hvede, blandsæd og rug, ikke længere frembyder den øgede risiko for svig, der berettiger til at opretholde forbuddet mod anvendelse af samlet kaution;

risikoen er dog uændret for de øvrige varer, der er omhandlet i den nævnte beslutning;

de i denne beslutning fastsatte foranstaltninger er i overensstemmelse med udtalelse fra Toldkodeksudvalget -

VEDTAGET FØLGENDE BESLUTNING:

Artikel 1

Bilaget til beslutning 96/743/EF affattes som bilaget til nærværende beslutning.

Artikel 2

Denne beslutning er rettet til medlemsstaterne.

Artikel 3

Denne beslutning offentliggøres i De Europæiske Fællesskabers Tidende i overensstemmelse med artikel 362, stk. 2, i forordning (EØF) nr. 2454/93. Den træder i kraft den 1. august 1997.

Udfærdiget i Bruxelles, den 28. juli 1997.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 17 af 21. 1. 1997, s. 1.

(3) EFT nr. L 253 af 11. 10. 1993, s. 1.

(4) EFT nr. L 17 af 21. 1. 1997, s. 28.

(5) EFT nr. L 338 af 28. 12. 1996, s. 105.

BILAG

>TABELPOSITION>
KOMMISSIONENS BESLUTNING af 22. juli 1997 om ændring af beslutning 87/257/EØF om listen over virksomheder i Amerikas Forenede Stater, der er godkendt til indførsel af fersk kød til Fællesskabet (EØS-relevant tekst) (97/572/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved direktiv 96/91/EF (2), særlig artikel 4, stk. 1, og artikel 18, stk. 1, og

ud fra følgende betragtninger:

Listen over virksomheder i USA, der er godkendt til indførsel af fersk kød til EF, blev oprindelig opstillet ved Kommissionens beslutning 87/257/EØF (3), senest ændret ved beslutning C (96) 3126 (4); listen kan til enhver tid ændres på baggrund af resultaterne af EF's inspektioner i USA;

der føres forhandlinger med henblik på indgåelse af en aftale med USA om foranstaltninger til beskyttelse af folkesundheden og dyresundheden i forbindelse med handelen med husdyr og produkter af animalsk oprindelse;

denne situation, de allerede opnåede resultater og nødvendigheden af at undgå handelsfordrejninger gør det berettiget at udsætte den fastsatte frist for losning af visse former for fersk kød fra den 31. juli 1997 til den 31. januar 1998; fastsættelsen af denne dato foregriber hverken datoen for indgåelse af ovennævnte aftale eller aftalens indhold;

listen over virksomheder bør ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilaget til beslutning 87/257/EØF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 22. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 31. 12. 1972, s. 28.

(2) EFT nr. L 13 af 16. 1. 1997, s. 26.

(3) EFT nr. L 121 af 9. 5. 1987, s. 46.

(4) EFT nr. C 366 af 5. 12. 1996, s. 3.

BILAG

Liste over virksomheder i USA, der er godkendt til indførsel af fersk kød til EF

>

TABELPOSITION>
KOMMISSIONENS BESLUTNING af 25. juli 1997 om ændring af beslutning 97/368/EF om beskyttelsesforanstaltninger over for visse fiskerivarer med oprindelse i Kina (EØS-relevant tekst) (97/587/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, og

ud fra følgende betragtninger:

Med vedtagelsen af beslutning 97/368/EF (3), traf Kommissionen foranstaltninger til sikring af, at potentielt sundhedsfarlige fiskerivarer fra Kina ikke kan komme ind i Fællesskabet;

disse foranstaltninger omfatter et krav om, at frosne rejer og blæksprutter fra Kina, der ønskes importeret til Fællesskabet, systematisk skal underkastes mikrobiologisk undersøgelse;

en sådan undersøgelse skal navnlig have til formål at påvise, om der forekommer salmonella og Vibrio cholerae og parahaemolyticus;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 97/368/EF foretages følgende ændringer:

1) Artikel 3 affattes således:

»Artikel 3

Medlemsstaterne underkaster ved anvendelse af hensigtsmæssige stikprøvekontrolplaner og metoder til påvisning alle sendinger af frosne eller forarbejdede fiskerivarer, bortset fra steriliserede varer, med oprindelse i Kina en mikrobiologisk undersøgelse for at sikre, at de pågældende varer ikke indebærer nogen risiko for menneskers sundhed. Undersøgelsen udføres navnlig med henblik på påvisning af forekomst af salmonella og Vibrio cholerae og parahaemolyticus.«

2) Artikel 4 affattes således:

»Artikel 4

Medlemsstaterne tillader kun, at fiskerivarer importeres til deres område eller afsendes til en anden medlemsstat, hvis resultaterne af den krævede kontrol er tilfredsstillende.«

Artikel 2

Denne beslutning er rettet til medlemsstaterne.

Udfærdiget i Bruxelles, den 25. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 162 af 1. 7. 1996, s. 1.

(3) EFT nr. L 156 af 13. 6. 1997, s. 57.